techiaith/cofnodycynulliad_en-cy huggingface dataset:
English: First Minister, economic intelligence and input and output tables are well understood in the development of public policy the length and breadth of Governments around the world. It was a relatively straightforward question that I opened this series of questions with. When you look at the challenges that the Welsh economy faces - putting Brexit to one side - on automation, for example, which one of your backbenchers has highlighted time and time again in this Chamber, by 2025, we will lose 15 per cent of the jobs in the workplace as we understand them today. By 2035, we are set to lose 35 per cent of the jobs in the workplace as we understand them today; 2035 is only 18 years away. You have no ability - and I reiterate this - you have no ability to use the tools that other Governments use the length and breadth of the world and, in particular, in devolved contexts, such as Scotland. Will you commission a unit here in Wales to support the development of public policy on input and output policy for economic intelligence, First Minister?
Welsh: Prif Weinidog, ceir dealltwriaeth dda o wybodaeth economaidd a thablau mewnbwn ac allbwn yn natblygiad polisi cyhoeddus ar hyd a lled Llywodraethau ledled y byd. Roedd yn gwestiwn cymharol syml yr agorais y gyfres hon o gwestiynau ag ef. Pan edrychwch chi ar yr heriau y mae economi Cymru yn eu hwynebu - gan roi Brexit o'r neilltu - o ran awtomeiddio, er enghraifft, y mae un o'r rheini ar eich meinciau cefn wedi tynnu sylw ato dro ar ôl tro yn y Siambr hon, erbyn 2025, byddwn yn colli 15 y cant o'r swyddi yn y gweithle fel yr ydym ni'n eu deall nhw heddiw. Erbyn 2035, disgwylir y byddwn yn colli 35 y cant o'r swyddi yn y gweithle fel yr ydym ni'n eu deall nhw heddiw; mae 2035 18 mlynedd yn unig i ffwrdd. Nid oes gennych chi unrhyw allu - ac ailadroddaf hyn - nid oes gennych chi unrhyw allu i ddefnyddio'r dulliau y mae Llywodraethau eraill yn eu defnyddio ar hyd a lled y byd ac, yn arbennig, mewn cyd-destunau datganoledig, fel yr Alban. A wnewch chi gomisiynu uned yma yng Nghymru i gefnogi datblygiad polisi cyhoeddus ar bolisi mewnbwn ac allbwn ar gyfer gwybodaeth economaidd, Prif Weinidog?
English: Well, again, as I said, we have the bodies that have been set up to work with industry. Industry Wales is another example of that. We have a chief economist and other economists who can support what we are doing. We also have the Public Policy Institute for Wales, whose job it is to look at issues as they arise and provide us with advice. We do have that academic input into policy making. He seems to give the impression that, somehow, we have no economic data at all or advice that advises on what we need to do. That is not correct and, as we see from the fact that unemployment is at a low level and foreign direct investment is at a very high level, the information we're getting is clearly right as far as the decisions we're taking are concerned.
Welsh: Wel, unwaith eto, fel y dywedais, mae gennym ni'r cyrff sydd wedi cael eu sefydlu i weithio gyda diwydiant. Mae Diwydiant Cymru yn enghraifft arall o hynny. Mae gennym ni brif economegydd ac economegwyr eraill sy'n gallu cefnogi'r hyn yr ydym ni'n ei wneud. Mae gennym ni Sefydliad Polisi Cyhoeddus Cymru hefyd, sy'n gyfrifol am ystyried materion wrth iddynt godi a rhoi cyngor i ni. Mae'r mewnbwn academaidd hwnnw i lunio polisi gennym ni. Mae'n ymddangos ei fod yn rhoi'r argraff nad oes gennym ni unrhyw ddata economaidd o gwbl na chyngor sy'n cynghori ar yr hyn y mae angen i ni ei wneud. Nid yw hynny'n gywir ac, fel y gwelwn o'r ffaith fod diweithdra ar lefel isel a bod buddsoddiad uniongyrchol tramor ar lefel uchel iawn, mae'r wybodaeth yr ydym ni'n ei chael yn amlwg yn iawn cyn belled ag y mae'r penderfyniadau yr ydym ni'n eu gwneud yn y cwestiwn.
English: Well, as a result of the UK Government announcement in July that it wouldn't electrify to Swansea, bidders for our rail services will be unable to provide and operate electric trains between Cardiff and Swansea in any event.
Welsh: Wel, o ganlyniad i gyhoeddiad Llywodraeth y DU ym mis Gorffennaf na fyddai'n trydaneiddo i Abertawe, ni fydd cynigwyr ar gyfer ein gwasanaethau rheilffyrdd yn gallu darparu a gweithredu trenau trydan rhwng Caerdydd ac Abertawe beth bynnag.
English: The original business case in 2012 that was the basis for the electrification decision included four electric trains per hour between Swansea and Cardiff, including local services, as I understand. Now, had the Welsh Government inserted a requirement for electric local services in the detailed franchise specification, as per this original business case, the Department for Transport would have found it nigh on impossible to reject electrification. So, hasn't the Welsh Government missed an opportunity here? What are you going to now do, given the situation that we're now in, to rectify the fact that Swansea's not going to have the electrification that it was promised?
Welsh: Roedd yr achos busnes gwreiddiol yn 2012, sef y sail ar gyfer y penderfyniad trydaneiddio, yn cynnwys pedwar trên trydan yr awr rhwng Abertawe a Chaerdydd, gan gynnwys gwasanaethau lleol, yn ôl yr hyn a ddeallaf. Nawr, pe byddai Llywodraeth Cymru wedi cynnwys gofyniad am wasanaethau trydan lleol yn y fanyleb fasnachfraint fanwl, yn unol â'r achos busnes gwreiddiol hwn, byddai'r Adran Drafnidiaeth wedi ei chael fwy neu lai yn amhosibl gwrthod trydaneiddio. Felly, onid yw Llywodraeth Cymru wedi colli cyfle yn y fan yma? Beth ydych chi'n mynd i'w wneud nawr, o ystyried y sefyllfa yr ydym ni ynddi erbyn hyn, i ddatrys y ffaith nad yw Abertawe'n mynd i gael y trydaneiddio a addawyd iddi?
English: The blame for the failure to electrify is at the feet of the UK Government. It was they who made the promise to electrify the line; it was they who withdrew, who reneged, on that promise to electrify that line. We know that the cost is about £500 million to electrify between Cardiff and Swansea. We want to make sure, as our plans have shown, whether it's via the metro or whether it's more widely through the franchise - we want to run better trains more frequently on our railway lines. I don't think it would have made a blind bit of difference, to be honest with you, if we'd specified it in the franchise; they would still have withdrawn their funding.
Welsh: Llywodraeth y DU sydd ar fai am fethu â thrydaneiddio. Nhw wnaeth yr addewid i drydaneiddio'r rheilffordd; nhw wnaeth dynnu'n ôl, nhw wnaeth dorri'r addewid hwnnw i drydaneiddio'r rheilffordd. Gwyddom mai tua £500 miliwn yw'r gost i drydaneiddio rhwng Caerdydd ac Abertawe. Rydym ni eisiau gwneud yn siŵr, fel y mae ein cynlluniau wedi dangos, boed hynny drwy'r metro neu'n ehangach drwy'r fasnachfraint - ein bod ni eisiau rhedeg trenau gwell yn amlach ar ein rheilffyrdd. Nid wyf yn credu y byddai wedi gwneud unrhyw wahaniaeth o gwbl, a bod yn onest â chi, pe byddem ni wedi ei nodi yn y fasnachfraint; bydden nhw wedi tynnu eu cyllid yn ôl beth bynnag.
English: I would like to stress the importance of the electrification of the main London to Swansea rail line in going through Bridgend, First Minister. I think it's incredibly important. The message it sends out to potential investors about how important you think an area is when you stop the electrification 40 miles away I think is seriously disadvantageous to those of us who live west of Cardiff. Will the First Minister continue to support electrification of the railway line from Cardiff to Swansea?
Welsh: Hoffwn bwysleisio pwysigrwydd trydaneiddio'r brif reilffordd o Lundain i Abertawe o ran mynd trwy Ben-y-bont ar Ogwr, Prif Weinidog. Rwy'n credu bod hynny'n hynod bwysig. Rwy'n credu bod y neges y mae'n ei gyfleu i ddarpar fuddsoddwyr o ba mor bwysig yr ydych chi'n credu yw ardal pan eich bod chi'n atal y trydaneiddio 40 milltir i ffwrdd yn anfantais ddifrifol i'r rheini ohonom ni sy'n byw i'r gorllewin o Gaerdydd. A wnaiff y Prif Weinidog barhau i gefnogi trydaneiddio'r rheilffordd o Gaerdydd i Abertawe?
English: 'Yes' is the simple answer. But, of course, this is not a devolved area. The budget is held by the UK Government; it's for the UK Government to make good on its promise. I share his concern that, in time, as we see different trains being introduced over the years, the fact there's no electrification will mean, in time, that the inter-city trains will stop in Cardiff because there is no mode of traction able to take them further west. Yes, we do have bimodal trains now. Yesterday's launch was perhaps not the most auspicious launch, as the first train broke down. The second one seemed to be cascading water over people because of a fault with the air-conditioning system. But we hope that those issues, clearly, are resolved for the good of the economy of south Wales. But a promise was made to the people of Wales; that promise was broken by the same party. What worth now is any promise from any Conservative Government if they're breaking a promise that was so publicly made?
Welsh: 'Gwnaf' yw'r ateb syml. Ond, wrth gwrs, nid yw hwn yn faes datganoledig. Llywodraeth y DU sy'n gyfrifol am y gyllideb; cyfrifoldeb Llywodraeth y DU yw cadw ei haddewid. Rwy'n rhannu ei bryder, ymhen amser, wrth i ni weld gwahanol drenau yn cael eu cyflwyno dros y blynyddoedd, y bydd y ffaith nad oes trydaneiddio yn golygu, ymhen amser, y bydd y trenau rhyng-ddinas yn dod i ben yng Nghaerdydd gan nad oes unrhyw fath o dyniant yn gallu mynd â nhw ymhellach i'r gorllewin. Oes, mae gennym ni drenau dau fodd ar hyn o bryd. Efallai nad oedd lansiad ddoe y lansiad mwyaf addawol, wrth i'r trên cyntaf dorri i lawr. Roedd yn ymddangos bod yr ail yn rhaeadru dŵr dros bobl oherwydd diffyg gyda'r system aerdymheru. Ond rydym ni'n gobeithio y bydd y materion hynny, yn amlwg, yn cael eu datrys er lles economi de Cymru. Ond gwnaethpwyd addewid i bobl Cymru; torrwyd yr addewid hwnnw gan yr un blaid. Pa werth nawr yw unrhyw addewid gan unrhyw Lywodraeth Geidwadol os ydyn nhw'n torri addewid a wnaed mewn modd mor gyhoeddus?
English: Will the First Minister update Members on whether any progress has been made on the UK Tory Government's devolving of all the powers required to the Welsh Government to ensure a successful tendering process of the new Wales and borders franchise? The people of Wales want to see the First Minister of Wales and the Cabinet Secretary for Economy and Infrastructure fully in charge of this process without any interference from Chris Grayling, Alun Cairns and their officials. And, yesterday, these two boarded a state-of-the-art new train that left 25 minutes late owing to technical issues, and it was further delayed en route, water leaked from air-conditioning units, and commuters were forced to stand with the air-conditioning units turned off. Can the First Minister do all in his powers to keep the calamity Conservatives away from decision making on the Welsh railway networks?
Welsh: A wnaiff y Prif Weinidog roi'r wybodaeth ddiweddaraf i'r Aelodau am ba un a wnaed unrhyw gynnydd ar ddatganoliad Llywodraeth Dorïaidd y DU o'r holl bwerau sydd eu hangen i Lywodraeth Cymru i sicrhau proses dendro lwyddiannus o fasnachfraint newydd Cymru a'r gororau? Mae pobl Cymru eisiau gweld Prif Weinidog Cymru ac Ysgrifennydd y Cabinet dros yr Economi a Seilwaith yn gwbl gyfrifol am y broses hon heb unrhyw ymyrraeth gan Chris Grayling, Alun Cairns a'u swyddogion. A, ddoe, aeth y ddau hynny ar drên newydd sbon o'r radd flaenaf a adawodd 25 munud yn hwyr oherwydd problemau technegol, a chafodd ei ohirio ymhellach ar y ffordd, gollyngodd dŵr o unedau aerdymheru, a gorfodwyd cymudwyr i sefyll gyda'r unedau aerdymheru wedi eu diffodd. A all y Prif Weinidog wneud popeth o fewn ei allu i gadw'r Ceidwadwyr aflwydd oddi wrth benderfyniadau am rwydweithiau rheilffyrdd Cymru?
English: I think that's best. With regard to the franchise agreement, progress is being made in that regard now. There were some blockages that needed to be cleared; they have been cleared. The sad thing is that the UK Government refuses to allow the people of Wales any kind of control over their own rail network. We don't even have the power to direct Network Rail - the Scots do; we can't even direct Network Rail. The reality is that only 1.5 per cent of rail investment comes to Wales. Now, that share should be 6 per cent or 6.2 per cent based on a Barnett share; we get 1.5 per cent. It's ludicrous. On top of that, of course, we know the Scots are able to look at an arm's-length, not-for-profit public sector body as an option for running their railways. We were specifically forbidden from doing it, presumably on the basis that we would, in some way, contaminate English stations with strange notions about not-for-profit, well-run railway services. But that is the difference between the treatment of Wales and England and Scotland by this Conservative Government. When it comes to rail, we get no fair play at all; we get broken promises. But we, as a Welsh Government, make up for their deficiencies.
Welsh: Rwy'n credu mai dyna fyddai orau. O ran y cytundeb masnachfraint, mae cynnydd yn cael ei wneud yn hynny o beth erbyn hyn. Roedd rhywfaint o rwystrau yr oedd angen eu clirio; maen nhw wedi eu clirio. Y peth trist yw bod Llywodraeth y DU yn gwrthod caniatáu unrhyw fath o reolaeth i bobl Cymru dros eu rhwydwaith rheilffyrdd eu hunain. Nid oes gennym ni'r pŵer i gyfarwyddo Network Rail hyd yn oed - mae gan yr Albanwyr; ni allwn gyfarwyddo Network Rail hyd yn oed. Y gwir yw mai dim ond 1.5 y cant o fuddsoddiad rheilffyrdd sy'n dod i Gymru. Nawr, dylai'r gyfran honno fod yn 6 y cant neu'n 6.2 y cant yn seiliedig ar gyfran Barnett; rydym ni'n cael 1.5 y cant. Mae'n chwerthinllyd. Ar ben hynny, wrth gwrs, rydym ni'n gwybod bod yr Albanwyr yn gallu edrych ar gorff sector cyhoeddus dielw, hyd braich, fel dewis ar gyfer rhedeg eu rheilffyrdd. Cawsom ni ein gwahardd yn benodol rhag gwneud hynny ar y sail, yn ôl pob tebyg, y byddem ni, mewn rhyw ffordd, yn halogi gorsafoedd Lloegr â syniadau rhyfedd am wasanaethau rheilffyrdd dielw sy'n cael eu rhedeg yn dda. Ond dyna'r gwahaniaeth rhwng y driniaeth o Gymru a Lloegr a'r Alban gan y Llywodraeth Geidwadol hon. Pan ddaw i reilffyrdd, nid ydym yn cael unrhyw chwarae teg o gwbl; rydym ni'n cael addewidion wedi'u torri. Ond rydym ni, fel Llywodraeth Cymru, yn gwneud iawn am eu diffygion.
English: Well, policing is not devolved to the Welsh Government, so we have no involvement in the recruitment of police officers. That is a matter for the Home Office.
Welsh: Wel, nid yw plismona wedi ei ddatganoli i Lywodraeth Cymru, felly nid ydym yn cymryd unrhyw ran yn y gwaith o recriwtio swyddogion yr heddlu. Mater i'r Swyddfa Gartref yw hwnnw.
English: Thank you, and that's why I chose the word 'supporting'. Three weeks ago, I raised concern with you expressed by the four police and crime commissioners and four chief constables in Wales that their inability to access the £2 million paid to the apprenticeship levy could result in fewer police officers, and potential recruits choosing to sign up for English forces instead. In your response, you confirmed, of course, that you'd received a share of the apprenticeship levy in Welsh Government, but 'cannot, in good faith, pay towards apprenticeship schemes that sit in non-devolved areas'. In reality, in the 2017-18 Welsh Government budget, you said you would give £0.5 million to police and crime commissioners to ensure that they are not disadvantaged as a result of the apprenticeship levy. You actually received £128 million, which covers the £90 million removed from the Barnett block, it covers the £30 million paid into the levy by Welsh public sector employers, and left an £8 million top-up above that level. What engagement are you therefore having as a Government with the police and crime commissioners and chief constables over this very serious matter to ensure that you give the maximum support you can, where you're able to, in this area?
Welsh: Diolch, a dyna pam y dewisais i'r gair 'cefnogi'. Dair wythnos yn ôl, mynegais bryder gyda chi a fynegwyd gan y pedwar comisiynydd heddlu a throseddu a phedwar prif gwnstabl yng Nghymru y gallai eu hanallu i gael mynediad at y £2 filiwn a dalwyd i'r ardoll brentisiaeth arwain at lai o swyddogion yr heddlu, a darpar recriwtiaid yn ddewis ymuno â lluoedd Lloegr yn lle hynny. Cadarnhawyd gennych yn eich ymateb, wrth gwrs, eich bod chi wedi derbyn cyfran o'r ardoll brentisiaeth yn Llywodraeth Cymru, ond 'ni allwn, yn ddidwyll, gyfrannu at gynlluniau prentisiaeth sydd mewn meysydd nad ydynt wedi eu datganoli'. Mewn gwirionedd, yng nghyllideb 2017-18 Llywodraeth Cymru, dywedasoch y byddech yn rhoi £0.5 miliwn i gomisiynwyr heddlu a throseddu i sicrhau nad ydynt o dan anfantais o ganlyniad i'r ardoll brentisiaeth. Derbyniwyd £128 miliwn gennych mewn gwirionedd, sy'n cwmpasu'r £90 miliwn a ddilëwyd o'r bloc Barnett, mae'n cwmpasu'r £30 miliwn a dalwyd i mewn i'r ardoll gan gyflogwyr sector cyhoeddus Cymru, a gadawodd ychwanegiad o £8 miliwn uwchlaw'r lefel honno. Pa ymgysylltiad ydych chi'n ei gael felly fel Llywodraeth gyda'r comisiynwyr heddlu a throseddu a phrif gwnstabliaid ynghylch y mater difrifol iawn hwn i sicrhau eich bod chi'n rhoi cymaint o gymorth ag y gallwch, lle y gallwch, yn y maes hwn?
English: We meet regularly with the - . There are regular ministerial meetings, in fact, to discuss finance and other matters. Bear in mind, of course, that, as a Government, we support and continue to support 500 police community support officers across Wales - an issue that is not devolved, but is an issue of community safety that we wanted to take seriously, and has had a positive impact on so many communities. But I have to say to the Member: he cannot stand there and say that policing shouldn't be devolved and then say we should spend money on a service that isn't devolved. If policing had been devolved, this would be a matter for us. We argue it should be devolved, like every other emergency service. It is a matter for the UK Government to fund the training of police officers. Otherwise, give us the budget, give us devolution, and we'll do it.
Welsh: Rydym ni'n cyfarfod yn rheolaidd gyda'r - . Ceir cyfarfodydd gweinidogol rheolaidd, a dweud y gwir, i drafod cyllid a materion eraill. Cofiwch, wrth gwrs, ein bod ni, fel Llywodraeth, yn cefnogi ac yn parhau i gefnogi 500 o swyddogion cymorth cymunedol yr heddlu ledled Cymru - mater nad yw wedi ei ddatganoli, ond mae'n fater o ddiogelwch cymunedol yr oeddem ni eisiau ei gymryd o ddifrif, ac mae wedi cael effaith gadarnhaol ar gymaint o gymunedau. Ond mae'n rhaid i mi ddweud wrth yr Aelod: ni all sefyll yn y fan yna a dweud na ddylid datganoli plismona ac yna dweud y dylem ni wario arian ar wasanaeth nad yw wedi ei ddatganoli. Pe byddai plismona wedi ei ddatganoli, byddai hwn yn fater i ni. Rydym ni'n dadlau y dylai gael ei ddatganoli, fel pob gwasanaeth brys arall. Mater i Lywodraeth y DU yw ariannu hyfforddiant swyddogion yr heddlu. Fel arall, rhowch y gyllideb i ni, rhowch ddatganoli i ni, a byddwn ni'n ei wneud.
English: First Minister, whilst the recruitment of police officers must remain a high priority, we cannot overlook the hugely important factor of retention. Ninety one per cent of Gwent officers say there is not enough manpower, 80 per cent say that they have unachievable deadlines, and 76 per cent say that they cannot meet demands. All of this, of course, leads to low morale and disillusionment with the job. Can the First Minister outline the Welsh Government's strategy to combat these stresses and thus make retention more sustainable?
Welsh: Prif Weinidog, er bod yn rhaid i recriwtio swyddogion yr heddlu barhau i fod yn flaenoriaeth uchel, ni allwn ddiystyru ffactor hynod bwysig arall, sef eu cadw. Mae naw deg y cant o swyddogion Gwent yn dweud nad oes digon o weithwyr, mae 80 y cant yn dweud bod ganddyn nhw derfynau amser na ellir eu cyflawni, ac mae 76 y cant yn dweud na allant fodloni galwadau. Mae hyn i gyd, wrth gwrs, yn arwain at ddiffyg ysbryd ac anfodlonrwydd yn y swydd. A all y Prif Weinidog amlinellu strategaeth Llywodraeth Cymru i fynd i'r afael â'r pwysau hyn ac felly sicrhau bod y gallu i gadw yn fwy cynaliadwy?
English: Again, I have to remind the Member that these are not matters for the Welsh Government; they are matters for the UK Government. I don't disagree with what he said, actually. It's a sign of austerity that the police service is under so much pressure, but that is the responsibility of the UK Government. We've made it very clear that we would wish to see the devolution of policing with the appropriate budget transfer, and we would do a better job for our police officers.
Welsh: Unwaith eto, mae'n rhaid i mi atgoffa'r Aelod nad yw'r rhain yn faterion i Lywodraeth Cymru; materion i Lywodraeth y DU ydyn nhw. Nid wyf yn anghytuno â'r hyn a ddywedodd, a dweud y gwir. Mae'n arwydd o gyni cyllidol bod y gwasanaeth heddlu o dan gymaint o bwysau, ond cyfrifoldeb Llywodraeth y DU yw hynny. Rydym ni wedi ei gwneud yn eglur iawn y byddem ni'n dymuno gweld plismona'n cael ei ddatganoli gyda throsglwyddiad cyllideb priodol, a byddem yn gweithredu'n well dros ein swyddogion heddlu.
English: First Minister, the Tory UK Government recently made a derisory deviation from their ideological obsession with austerity when they announced police officers would get a 1 per cent bonus funded from existing budgets. Steve White, chairman of the Police Federation of England and Wales said that this announcement would leave many officers angry and deflated. 'We were not greedy in what we asked for', Mr White added. Officers have been taking home about 15 per cent less than they were seven years ago. The federation has asked for a mere 2.8 per cent increase to basic pay. Would the First Minister call on the Tory UK Government and their supporters in this very Chamber to pay police officers a decent salary so as to ensure new recruits are not turned off serving their communities as police officers?
Welsh: Prif Weinidog, gwnaeth Llywodraeth Dorïaidd y DU wyriad chwerthinllyd o'i hobsesiwn ideolegol â chyni cyllidol yn ddiweddar pan gyhoeddodd y byddai swyddogion yr heddlu yn cael bonws o 1 y cant wedi ei ariannu o'r cyllidebau presennol. Dywedodd Steve White, cadeirydd Ffederasiwn Heddlu Cymru a Lloegr y byddai'r cyhoeddiad hwn yn gadael llawer o swyddogion yn ddig ac yn siomedig. Nid oeddem yn farus o ran yr hyn y gwnaethom ni ofyn amdano, ychwanegodd Mr White. Mae swyddogion wedi bod yn mynd â tua 15 y cant yn llai adref nag yr oedden nhw saith mlynedd yn ôl. Mae'r ffederasiwn wedi gofyn am gynnydd mân o 2.8 y cant i dâl sylfaenol. A wnaiff y Prif Weinidog alw ar Lywodraeth Dorïaidd y DU a'u cefnogwyr yn y Siambr hon i dalu cyflog teg i swyddogion yr heddlu er mwyn sicrhau nad yw recriwtiaid newydd yn cael eu digalonni rhag gwasanaethu eu cymunedau fel swyddogion heddlu?
English: I thank the Member for the question. We've heard evidence on these benches, and indeed on the benches opposite, of the way in which police officers are treated, not properly supported, the police service not properly funded, all as a result of the UK Government's austerity programme. It shows that, when it comes to policing, the Tories will sell our police officers short.
Welsh: Diolchaf i'r Aelod am y cwestiwn. Rydym ni wedi clywed tystiolaeth ar y meinciau hyn, ac yn wir ar y meinciau gyferbyn, am y ffordd y caiff swyddogion yr heddlu eu trin, ddim yn cael eu cefnogi'n iawn, gwasanaeth yr heddlu ddim yn cael ei ariannu'n iawn, y cwbl o ganlyniad i raglen cyni cyllidol Llywodraeth y DU. Mae'n dangos, pan ddaw i blismona, y bydd y Torïaid yn gwneud tro gwael â'n swyddogion heddlu.
English: Public bodies give safeguarding of children the highest priority, and of course that is key to the Act, which is the Social Services and Well-being (Wales) Act 2014.
Welsh: Mae'n rhaid i gyrff cyhoeddus roi'r flaenoriaeth uchaf i ddiogelu plant, ac wrth gwrs mae hynny'n rhan allweddol o'r Ddeddf, sef y Ddeddf Gwasanaethau Cymdeithasol a Llesiant (Cymru) 2014.
English: Thank you for that response, First Minister.
Welsh: Diolch am yr ymateb, Brif Weinidog.